MacOS Tahoe

macOS טאהו (גרסה 26) היא הגרסה העשרים ושניים של מערכת ההפעלה macOS של אפל, המחליפה את הגרסה הקודמת – macOS סקויה (macOS 15), היא הוכרזה לראשונה בכנס WWDC 2025 ב-9 ביוני 2025, כאשר גרסת הבטא הראשונה למפתחים שוחררה באותו יום. בהתאם למנהגה של אפל לקרוא למהדורות ה-macOS על שם אתרים ידועים בקליפורניה, היא נקראת על שם אגם טאהו, השוכן על הגבול שבין קליפורניה לנבאדה.

טאהו תהיה הגרסה האחרונה של macOS שתתמוך במחשבי מק עם מעבדי אינטל. כל הגרסאות העתידיות יתמכו רק במעבדים מתוצרתה של אפל .

macOS טאהו הוכרזה על ידי קרייג פדריגי, סגן נשיא בכיר (SVP) להנדסת תוכנה של אפל, בכנס המפתחים העולמי (WWDC) ב-9 ביוני 2025. גרסת הבטא הראשונה למפתחים שוחררה באותו היום.

במהלך האירוע, אפל הכריזה כי מספרי הגרסאות של מערכות ההפעלה שלה יהיו מעתה זהים בכל המכשירים שלה, ויתבססו על השנה שלאחר יציאתן (בדומה לנהוג בדגמי רכב),כך שהגרסה הבאה של כולם תזוהה עם המספר 26. פדריגי הצהיר כי גרסאות macOS עדיין יזוהו בשמות – ולא רק במספרים, מכיוון שהוא מאמין כי macOS "דורש יותר" ממספר גרסה בלבד.

 תכונות 
macOS Tahoe מציגה מספר תכונות ושיפורים חדשים, המתמקדים בעיקר בממשק המשתמש.

 תכונות המערכת 
 ממשק משתמש 
ממשק המשתמש עוצב מחדש לחלוטין, בפעם הראשונה מאז macOS Big Sur בשנת 2020. והוא משתמש בתכונת Liquid Glass, בדומה לפלטפורמות האחרות של אפל.

 מסך הבית, מסך הנעילה ומרכז הבקרה 
 סמלי התיקיות עוצבו מחדש וכעת ניתן לשלב צבעים, סמלים ואמוג'ים מותאמים אישית, וכן להשתמש בצבעי הדגשה, ולהוסיף אנימציות.
 סמלי האפליקציות הותאמו לאלה של iOS ו־iPadOS.
 סרגל התפריטים שקוף לחלוטין כברירת מחדל.
 מרכז הבקרה עוצב מחדש, וכעת הוא פועל בדומה לגרסת ה-iOS שהוצגה ב-iOS 18/iPadOS 18.
 מחווני עוצמת קול ובהירות עוצבו מחדש; המחוונים משולבים כעת במלואם עם מרכז הבקרה, ולא במרכז המסך כפי שהיה לפני כן.
 חלק מתכונות ההתאמה האישית של מסך הנעילה ב-iOS/iPadOS הותאמו למק, כגון אפשרות לשינוי הצבע והגופן של התאריך והשעה.

 ספוטלייט 
 חיפוש ה־Spotlight עוצב מחדש וכולל פעולות מהירות, קיצורי דרך של "מקשים מהירים", חיפוש בשורת התפריטים, ושילוב עם Apple Intelligence.
 ספריית היישומים משולבת גם היא בממשק ה־Spotlight. אפליקציות מהאייפון מופיעות גם הן ברשימת היישומים באמצעות תכונת iPhone Mirroring.

 תכונות חדשות נוספות 
 סמלי אפליקציות מותאמות לצורת הריבוע האופיינית ל־macOS Big Sur.
 לאזורים כמו מרכז הבקרה, פתיחת אפליקציות וחיפוש Spotlight נוספו אנימציות.
 תכונות רבות של iOS ו-iPadOS התווספו ל-Mac, כגון עדכונים על פעילויות בזמן אמת (Live Activities), ואוספים מאפליקציית התמונות.
 התפריט בעל מראה מעוגל יותר.
 תמיכה בצגי ברייל ותכונות נגישות מורחבות.
 האפליקציות של התמונות, המפות ואפל מיוזיק פועלות בצורה דומה יותר למקבילותיהן ב-iOS וב-iPadOS.
 הטרמינל מקבל תמיכה בצבע של 24 סיביות ובגופני Powerline.

 יישומים חדשים 
 טלפון: יישום חדש, המאפשר לקיים שיחות טלפון דרך המחשב באמצעות האייפון.
 יומן: אפשרות ליצור רשומות יומן, כולל תיעוד של פעילות המשתמש במכשירי אפל, כגון מוזיקה ותמונות.
 זכוכית מגדלת: האפליקציה משתמשת במצלמה של המק כדי לאפשר למשתמשים להגדיל תצוגה.
 משחקים: יישום ייעודי למשחקים מ־App Store ומ- Apple Arcade, כמו גם תכונות חברתיות של Game Center .

 תכונות שהוסרו 
 היישום דף הבית תומך רק בארכיטקטורה שעוצבה מחדש שהוצגה עם iOS 16 ו־macOS Ventura ומסיים את התמיכה בארכיטקטורה הישנה.
 התמיכה ב־FireWire 400/800 הוסרה.
 מסך ה-Launchpad, המציג יישומים, הוסר עבור התכונה החדשה של תצוגת יישומים דרך Spotlite.

 חומרה נתמכת 
macOS Tahoe תומך בכל מחשבי המק עם vngcsho של אפל, וחלק מהמחשבים שפועלים על מעבדי קופי לייק מהדור התשיעי של אינטל, מעבדי Ice Lake ו־Comet Lake מהדור העשירי, ומעבדי Xeon-W מבוססי Cascade Lake, כולל:
 מקבוק אייר (M1, 2020) ואילך
 MacBook Pro (13 אינץ', 2020) ואילך
 מקבוק פרו (14 אינץ', 2021) ואילך
 מקבוק פרו (16 אינץ', 2019) ואילך
 מק מיני (M1, 2020) ואילך
 iMac (2020 ואילך)
 מק פרו (2019) ואילך
 כל דגמי מק סטודיו

במהלך אירוע ההכרזה אפל הודיעה כי macOS Tahoe תהיה הגרסה האחרונה של macOS שתתמוך במחשבי מק המבוססים על מעבדי אינטל. מחשבי המק מבוססי אינטל היחידים שנתמכים ב־Tahoe הם ה־Mac Pro (2019), ה־MacBook Pro (16 אינץ', 2019), ה-MacBook Pro (13 אינץ', 2020) וה- iMac (2020), ובכך תסתיים התמיכה בדגמי MacBook Air ו-Mac Mini מבוססי אינטל.

קישורים חיצוניים


 הערות שוליים 

קטגוריה:תוכנות שהושקו ב-2025